CELEX: 32020D0490
Language: hr
Date: 2020-04-02 00:00:00
Title: Odluka Vijeća (ZVSP) 2020/490 od 2. travnja 2020. o izmjeni Odluke 2014/932/ZVSP o mjerama ograničavanja s obzirom na stanje u Jemenu

3.4.2020   
               
               
                  HR
               
               
                  Službeni list Europske unije
               
               
                  L 105/7
               
            
         ODLUKA VIJEĆA (ZVSP) 2020/490
         od 2. travnja 2020.
         o izmjeni Odluke 2014/932/ZVSP o mjerama ograničavanja s obzirom na stanje u Jemenu
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:
         
                     (1)
                  
                  
                     Vijeće je 18. prosinca 2014. donijelo Odluku 2014/932/ZVSP (1) o mjerama ograničavanja s obzirom na stanje u Jemenu.
                  
               
                     (2)
                  
                  
                     Vijeće sigurnosti Ujedinjenih naroda donijelo je 25. veljače 2020. Rezoluciju 2511 (2020) u kojoj se izražava zabrinutost zbog aktualnih političkih, sigurnosnih, gospodarskih i humanitarnih problema u Jemenu te je ponovno pozvalo sve strane u Jemenu da s pomoću dijaloga i savjetovanja riješe svoje nesuglasice.
                  
               
                     (3)
                  
                  
                     U Rezoluciji Vijeća sigurnosti Ujedinjenih naroda (RVSUN) 2511 (2020) naglašava se važnost omogućavanja humanitarne pomoći te je predviđeno da Odbor osnovan na temelju stavka 19. RVSUN-a 2140 (2014) može na pojedinačnoj osnovi izuzeti bilo koju aktivnost od mjera sankcija koje je uvelo Vijeće sigurnosti RVSUN-om 2140 (2014) i RVSUN-om 2216 (2015) ako Odbor utvrdi da je takvo izuzeće potrebno kako bi se olakšao rad Ujedinjenih naroda i drugih humanitarnih organizacija u Jemenu ili u bilo koju drugu svrhu koja je u skladu s ciljevima tih rezolucija.
                  
               
                     (4)
                  
                  
                     RVSUN-om 2511 (2020) također se potvrđuje da bi seksualno nasilje u oružanim sukobima ili regrutiranje odnosno iskorištavanje djece u oružanim sukobima kojima se krši međunarodno pravo moglo smatrati djelom, kako je utvrđeno u stavku 18. točki (c) RVSUN-a 2140 (2014), te stoga kažnjivim djelom sudjelovanja u radnjama kojima se ugrožava mir, sigurnost ili stabilnost u Jemenu ili djelom pružanja potpore takvim radnjama, kako je opisano u stavku 17. te rezolucije.
                  
               
                     (5)
                  
                  
                     Radi provedbe određenih mjera predviđenih u ovoj Odluci potrebno je daljnje djelovanje Unije.
                  
               
                     (6)
                  
                  
                     Odluku 2014/932/ZVSP trebalo bi stoga na odgovarajući način izmijeniti,
                  
               DONIJELO JE OVU ODLUKU:
         
            Članak 1.
            Odluka 2014/932/ZVSP mijenja se kako slijedi:
            
                        1.
                     
                     
                        u članku 2.a stavku 1. točka (c) zamjenjuje se sljedećim:
                        
                                    „(c)
                                 
                                 
                                    planiranje, izdavanje naredbi za počinjenje ili počinjenje radnji kojima se krši primjenjivo međunarodno pravo u području ljudskih prava ili međunarodno humanitarno pravo, ili radnji koje predstavljaju kršenje ljudskih prava, u Jemenu, uključujući seksualno nasilje u oružanim sukobima te regrutiranje ili iskorištavanje djece u oružanim sukobima, čime se krši međunarodno pravo; ili”;
                                 
                              
                  
                        2.
                     
                     
                        u članku 2.b stavku 1. točka (c) zamjenjuje se sljedećim:
                        
                                    „(c)
                                 
                                 
                                    planiranje, izdavanje naredbi za počinjenje ili počinjenje radnji kojima se krši primjenjivo međunarodno pravo u području ljudskih prava ili međunarodno humanitarno pravo, ili radnji koje predstavljaju kršenje ljudskih prava, u Jemenu, uključujući seksualno nasilje u oružanim sukobima te regrutiranje ili iskorištavanje djece u oružanim sukobima, čime se krši međunarodno pravo; ili”;
                                 
                              
                  
                        3.
                     
                     
                        umeće se sljedeći članak:
                        
                           „Članak 6.a
                           
                           Odstupajući od mjera uvedenih RVSUN-om 2140 (2014) i RVSUN-om 2216 (2015), pod uvjetom da je Odbor za sankcije na pojedinačnoj osnovi utvrdio da je izuzeće potrebno kako bi se olakšao rad Ujedinjenih naroda i drugih humanitarnih organizacija u Jemenu ili u bilo koju drugu svrhu koja je u skladu s ciljevima tih rezolucija, nadležno tijelo države članice daje potrebno odobrenje.”
                        
                     
                  
         
            Članak 2.
            Ova Odluka stupa na snagu sljedećeg dana od dana objave u Službenom listu Europske unije.
         
         
            Sastavljeno u Bruxellesu 2. travnja 2020.
            
               
                  Za Vijeće
               
               
                  Predsjednica
               
               A. METELKO-ZGOMBIĆ
            
         
         
            (1)  Odluka Vijeća 2014/932/ZVSP od 18. prosinca 2014. o mjerama ograničavanja s obzirom na stanje u Jemenu (SL L 365, 19.12.2014., str. 147.).